**KLASA: 400-01/23-01/01**

**URBROJ:** **567-03/12-23-02**

**AGENCIJA ZA ZAŠTITU OSOBNIH PODATAKA**

**BILJEŠKE UZ FINANCIJSKE IZVJEŠTAJE ZA RAZDOBLJE 01.01.-31.12.2022. GODINE**

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA (PR-RAS)**

U razdoblju od siječnja do prosinca 2022. godine ostvareni su prihodi u iznosu od 12.118.128,84 kn, koji se sastoje od više izvora prihoda:

Izvor 51- Pomoći EU = 2.215.539,30 kn

Izvor 31- Vlastiti prihodi= 596.715,01 kn

Izvor 11-Opći prihodi i primici= 9.304.675,53 kn te kapitalna donacija u iznosu: 1.199,00 kn

Ukupni rashodi iznose 12.036.165,49 kn a sastoje se od:

Rashoda poslovanja: 11.663.562,50 kn

Rashoda za nabavu nefinancijske imovine: 372.602,99 kn

ŠIFRA 6323 -Tekuće pomoći od institucija i tijela EU- Tekuće pomoći temeljem prijenosa EU sredstava- povećanje u odnosu na stanje iz 2021. Agencija sudjeluje u projektu: Kampanja podizanja razine svijesti o zaštiti podataka za srednje i male poduzetnike II u kojem je Agencija koordinator.

ŠIFRA 6615- Prihodi od pruženih usluga - dana 24.05.2021.sklopljen je Twinning ugovor „*Support to the implementation of the modernised data protection legal framework“*, Twinning broj: MK 18 IPA JH 01 20 između Delegacije Europske Unije u Sjevernoj Makedoniji s jedne strane i Agencije za zaštitu osobnih podataka s druge strane. Twinning ugovorom Agencija je određena kao vodeći partner, Njemačka zaklada za međunarodnu pravnu suradnju kao sudjelujući partner, a Središnja agencija za financiranje i ugovaranje programa i projekata Europske unije kao tijelo administrator.

ŠIFRA 3211 – Službena putovanja - znatno povećanje u odnosu na 2021. Iskazani su troškovi za redovna službena putovanja a vezano za prisustvovanje na sastancima Europskog odbora za zaštitu podataka, stručnih podskupina Europskog odbora za zaštitu podataka (Stručna radna podskupina za međunarodne transfere, Podskupina za suradnju, Podskupina za granice, putovanja i provedbu zakona, Stručna podskupina za ključne odredbe, Podskupina za provedbu, Tehnička podskupina, Podskupina za e-Vladu i zdravstvo, Stručna skupina za Pravila postupanja EDPB-a, Stručna podskupina za upravno novčane kazne i Stručna podskupina za savjetodavna i strateška pitanja), te troškovi dnevnica dugoročne Twinning savjetnice u Twinning projektu.

ŠIFRA 3293 – Reprezentacija - u svibnju 2022. godine održana je „30. Konferencija europskih tijela za zaštitu podataka“ u Cavtatu a domaćin je bila Agencija za zaštitu osobnih podataka.. Proljetna konferencija je stalna i najveća konferencija europskih nadzornih tijela za zaštitu osobnih podataka, a tijekom koje se razmjenjuju iskustva o najaktualnijim temama iz područja zaštite osobnih podataka, donose zaključci i prijedlozi za odgovarajuća tijela EU, Vijeće Europe, usvajaju rezolucije te jača suradnja između europskih tijela za zaštitu osobnih podataka. Konferencija je inicijalno trebala biti održana 2020. ali radi epidemije virusa SARS-CoV-2 odgođena je na 2022. godinu.

ŠIFRA 3611, 3693, 3813 - Agencija sudjeluje u projektu: Kampanja podizanja razine svijesti o zaštiti podataka za srednje i male poduzetnike II u kojem je Agencija koordinator te je prema sporazumu sa partnerima bila u obvezi proslijediti partnerima u projektu ugovorene iznose.

ŠIFRA 4231 – Agencija je radi povećanih nadzornih aktivnosti a u skladu sa raspoloživim sredstvima nabavila novi službeni automobil u svrhu obavljanja nadzornih aktivnosti na terenu.

**BILJEŠKE UZ BILANCU – Obrazac BIL**

Ukupna vrijednost dugotrajne imovine nabavljene tijekom 2022. iznosi 372.602,99 kn.

U 2022. nabavljene su licence u iznosu od 55.558,33 kn, računala i računalna oprema u iznosu od 106.738,76 kn, uredski namještaj u iznosu od 1.299,00 kn, telefoni i ostali komunikacijski uređaji u iznosu od 22.948,30, službeni automobil u iznosu od 174.805,02 kn, te su ulaganja u računalne programe iznosila 11.253,58 kn.

ŠIFRA 042- U 2022. nabavljen je sitni inventar u iznosu od 8.905,87 kn i auto gume u iznosu od 6.200,00 kn.

ŠIFRA 129- u ostala potraživanja pripadaju predujmovi u iznosu od 15.250,00 te potraživanja za naknade koje se refundiraju u iznosu od 97.454,64 kn.

ŠIFRA 16- Iskazana su potraživanja za Twinning projekt u iznosu od 81.439,19 kn i potraživanje po projektu ARC II u iznosu od 332.229,14 kn.

ŠIFRA 193- iskazani su rashodi za zaposlene za prosinac 2022. godine i obveze za materijalne rashode.

ŠIFRA 239- Ostale tekuće obveze – odnosi se na potraživanja od HZZO-a za bolovanja iznad 42 dana u iznosu od 92.810,30 kn.

ŠIFRA 996,996 - Izvanbilančni zapisi – Iskazane su potencijalne obveze po osnovi sudskih sporova u tijeku u iznosu od 282.000,00 kn i tuđa imovina dobivena na korištenje u iznosu od 10.071,97 kn.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI (RAS-funkcijski)**

Rashodi poslovanja razreda 3 iznose 11.663.562,50 kn, a rashodi za nabavu nefinancijske imovine razreda 4 iznose 372.602,99 kn.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

ŠIFRA P002 u iznosu od 1.423,42 kn predstavlja smanjenje vrijednosti imovine uslijed rashoda neproizvedene dugotrajne imovine.

ŠIFRA P003 u iznosu od 4.119,28 kn predstavlja smanjenje vrijednosti imovine uslijed rashoda proizvedene dugotrajne imovine.

ŠIFRA P018 u iznosu od 14.692,20 kn predstavlja smanjenje obujma imovine uslijed prijenosa službenog automobila Opel Antara proračunskom korisniku.

**BILJEŠKE UZ IZVJEŠTAJ O OBVEZAMA**

ŠIFRA V001- Nedospjele obveze iz 2021. godine koje su se prenijele u 2022. godinu iznosile su 636.246,82 kn.

ŠIFRA V009 – Stanje nedospjelih obveza na kraju izvještajnog razdoblja 31.12.2022. godine iskazane unutar razreda 2 iznose 719.494,18 kn a sastoje se od:

Obveze za zaposlene: 576.200,06 kn

Obveze za materijalne rashode: 50.483,82 kn

Obveze proračunskih korisnika za povrat u proračun: 92.810,30 kn